CELEX: 52008PC0185
Language: hu
Date: 2008-04-08
Title: Javaslat a Tanács határozata az EK–Bosznia és Hercegovina ideiglenes bizottságban annak eljárási szabályzatára, és benne az EK-Bosznia és Hercegovina albizottságok feladatkörére és rendszerére vonatkozó közösségi álláspontról

Fontos jogi nyilatkozat

|

52008PC0185

Javaslat a Tanács határozata az EK–Bosznia és Hercegovina ideiglenes bizottságban annak eljárási szabályzatára, és benne az EK-Bosznia és Hercegovina albizottságok feladatkörére és rendszerére vonatkozó közösségi álláspontról  /* COM/2008/0185 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 8.4.2008COM(2008)185 véglegesJavaslatA TANÁCS HATÁROZATAaz EK–Bosznia és Hercegovina ideiglenes bizottságban annak eljárási szabályzatára, és benne az EK-Bosznia és Hercegovina albizottságok feladatkörére és rendszerére vonatkozó közösségi álláspontról(előterjesztő: a Bizottság)INDOKOLÁS[…]-ban/-ben […]-án/-én aláírták az egyrészről az Európai Közösségek és tagállamaik, és másrészről Bosznia és Hercegovina közötti stabilizációs és társulási megállapodást (STM). A megállapodás azt a napot követő második hónap első napján lép hatályba, amelyen a felek értesítik egymást megfelelő ratifikációs eljárásaik lezárultáról.Az Európai Közösség és Bosznia és Hercegovina között a stabilizációs és társulási megállapodás (a továbbiakban: STM) kereskedelemi és kereskedelemmel kapcsolatos rendelkezéseinek korábbi alkalmazását lehetővé tevő, ugyanazon a napon aláírt ideiglenes megállapodás (a továbbiakban: IM) azt a napot követő második hónap első napján lép hatályba, amelyen a felek értesítik egymást megfelelő ratifikációs eljárásaik lezárultáról.Az ideiglenes megállapodás 40. cikke ideiglenes bizottságot hoz létre, amely felügyeli az említett megállapodás végrehajtását. Ennek a bizottságnak – az ideiglenes megállapodás 41. cikkében leírtaknak megfelelően – el kell fogadnia saját eljárási szabályzatát. A bizottság zavartalan működése érdekében ajánlott, hogy az eljárási szabályzatot az első ülésén elfogadják.A javasolt eljárási szabályzat az ideiglenes megállapodásnak megfelelően meghatározza az ideiglenes bizottság feladatait, és azt a gyakorlatot, amelyet követnie kell, valamint megfelelően figyelembe veszi, hogy a megállapodás döntéshozatali hatáskört ruházott a bizottságra. Az eljárási szabályzat szakosított albizottságokat is létrehoz az ideiglenes megállapodás 43. cikkének megfelelően. A Bizottság javasolja, hogy az albizottságok rendszerét azok számának ötre korlátozásával racionalizálják, melyek lefednék az ezen indokláshoz csatolt mellékletben megjelölt különböző területeket. Az ideiglenes megállapodás által nem érintett, de a stabilizációs és társulási megállapodásban tárgyalt kérdéseket az STM hatályba lépéséig továbbra is a reformellenőrzési eljárás[1] keretében tárgyalják.Az ideiglenes bizottság eljárási szabályzatáról a Közösség által az ideiglenes bizottságban képviselendő álláspontot a Tanács határozza meg a Bizottság javaslata alapján.Ezért javasoljuk, hogy a Tanács hagyja jóvá a mellékelt javaslatot.Az indoklás mellékleteEK – BOSZNIA ÉS HERCEGOVINA Ideiglenes megállapodás a kereskedelemről és a kereskedelemmel kapcsolatos ügyekről AZ ALBIZOTTSÁGOK RENDSZERE |Az albizottságok megnevezése | Tárgyalt kérdések | Az ideiglenes megállapodás (STM) megfelelő cikkei |Kereskedelem, ipar, vámok, adózás és a többi tagjelölt állammal való együttműködés | Az áruk szabad mozgása | 3. cikk (18. cikk) |Ipari termékek | 4–8. cikk (19–23. cikk) |Kereskedelmi kérdések | 17–31. cikk (32–46. cikk) |Adózás | 20–21. cikk |Származási szabályok | 27. cikk (42. cikk), 2. jegyzőkönyv |Vámügyi kérdésekben való közigazgatási együttműködés | 39. cikk (97. cikk), 5. jegyzőkönyv |Együttműködés a többi tagjelölt állammal | 52. cikk (17. cikk) |Mezőgazdaság és halászat | Mezőgazdasági termékek tágabb értelemben | 9, 11., 14., 15., 18., 19. és 24. cikkek (24, 26, 29, 30, 33, 34 és 39. cikkek) |Mezőgazdasági termékek szűkebb értelemben | 12. cikk (1), (2), (3), (4) bekezdés (27. cikk (1), (2), (3), (4) bekezdés) |Halászati termékek | 13. cikk (28. cikk) |Feldolgozott mezőgazdasági termékek | 10. cikk (25. cikk), 1. jegyzőkönyv |Borok és szeszes italok | 12. cikk (5) bekezdés (27. cikk (5) bekezdés), 7. jegyzőkönyv |A mezőgazdasági és halászati termékekre, valamint bortól és szeszes italoktól különböző élelmiszerekre vonatkozó földrajzi jelzés oltalma | 16. cikk (31. cikk) |Belső piac és versenypolitika | Az IM III. címével kapcsolatos egyéb kérdések | 34 és 35. cikk (67 és 69. cikk) |Versenypolitika | 36 és 37. cikk (71 és 72. cikk) |Az acéliparnak nyújtott állami támogatás | 36. cikk (8) bekezdés (71. cikk (8) bekezdés), 4. jegyzőkönyv |Szellemi, ipari és kereskedelmi tulajdonjogok | 38. cikk (73. cikk) |Gazdasági és pénzügyi kérdések, statisztika | Tőkemozgások és kifizetések Statisztika | 33. cikk, 36. cikk (7) bekezdés b) pont (60. cikk és 71. cikk (7) bekezdés b) pont), |Szállítás | Átmenő forgalom | 32. cikk (59.1. cikk) 3. jegyzőkönyv, 3. cikk a) és b) pont, 11. cikk (2), (3) és (5) bekezdés, 19. cikk (1) és (2) bekezdés, 21. cikk (1) bekezdés és (2) bekezdés d) pont |JavaslatA TANÁCS HATÁROZATAaz EK–Bosznia és Hercegovina ideiglenes bizottságban annak eljárási szabályzatára, és benne az EK-Bosznia és Hercegovina albizottságok feladatkörére és rendszerére vonatkozó közösségi álláspontrólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 300. cikke második bekezdésének második albekezdésére,tekintettel a Bizottság javaslatára,mivel:(1) Az egyrészről az Európai Közösség, másrészről Bosznia és Hercegovina között a kereskedelemről és kereskedelemmel kapcsolatos ügyekről szóló ideiglenes megállapodás (a továbbiakban: ideiglenes megállapodás), melyet ….-án/-én írtak alá, …-án/-én hatályba lépett.(2) Az ideiglenes megállapodás 40. cikke előírja, hogy a megállapodás által létrehozott ideiglenes bizottság felügyeli az ideiglenes megállapodás alkalmazását és végrehajtását.(3) Az ideiglenes megállapodás 41. cikkének második bekezdése alapján az ideiglenes bizottság elfogadja saját eljárási szabályzatát.(4) A megállapodás 43. cikke alapján az ideiglenes bizottság albizottságokat hozhat létre.(5) Az albizottságok kialakítását, összetételét, feladatkörét és rendszerét az ideiglenes bizottság eljárási szabályzatában fektetik le.(6) A Közösségnek meg kell határoznia az ideiglenes bizottságon belül az eljárási szabályzat elfogadása tekintetében képviselendő álláspontját,A KÖVETKEZŐKÉPPEN HATÁROZOTT:Egyetlen cikkAz egyrészről az Európai Közösség, másrészről Bosznia és Hercegovina között a kereskedelemről és kereskedelemmel kapcsolatos ügyekről szóló ideiglenes megállapodás 40. cikke alapján a Közösség által az ideiglenes bizottságban elfogadandó álláspont az e határozathoz csatolt ideiglenes bizottsági határozattervezeten alapul.Kelt [...]-ban/-ben, […]-án/-én,a Tanács részérőlaz elnök  MELLÉKLETAz EK – Bosznia és Hercegovina ideiglenes bizottság 1/200[.] HATÁROZATA(ÉÉÉÉ. hónap NN.)saját eljárási szabályzatáról,valamintaz EK – Bosznia és Hercegovina albizottságok feladatköréről és rendszerérőlAZ EK – BOSZNIA ÉS HERCEGOVINA IDEIGLENES BIZOTTSÁG,tekintettel az …-án/-én aláírt, egyrészről az Európai Közösség, másrészről Bosznia és Hercegovina között a kereskedelemről és a kereskedelemmel kapcsolatos ügyekről szóló ideiglenes megállapodásra (a továbbiakban: ideiglenes megállapodás), és különösen annak 40. és 41. cikkeire,A KÖVETKEZŐKÉPPEN HATÁROZOTT:1. cikk ElnökségAz ideiglenes bizottságban tizekét hónapos időszakonként felváltva az Európai Közösség nevében az Európai Közösségek Bizottságának (a továbbiakban: a Bizottság) képviselője, és Bosznia és Hercegovina kormányának képviselője elnököl. Ugyanakkor az első elnökségi időszak az ideiglenes bizottság első ülésének időpontjában kezdődik, és ugyanazon év december 31. napjával ér véget.2. cikkÜlésekA két fél megállapodásának megfelelően az ideiglenes bizottság rendszeresen évente egyszer ülésezik Brüsszelben vagy Szarajevóban. Rendkívüli ideiglenes bizottsági üléseket a felek bármelyikének kérelmére, kölcsönös megállapodással lehet összehívni.Az üléseket az elnök hívja össze.Amennyiben erről másképp nem határoznak, az ideiglenes bizottság ülései nem nyilvánosak.3. cikk KüldöttségekAz elnököt valamennyi ülés megkezdése előtt tájékoztatni kell a felek küldöttségének tervezett összetételéről.Az Európai Beruházási Bank (a továbbiakban: EBB) egy képviselője megfigyelőként részt vehet az ideiglenes bizottság azon ülésein, amelyek napirendjén az EBB-t érintő ügyek szerepelnek.Az ideiglenes bizottság bizonyos témákkal kapcsolatban, tájékoztatás céljából a tagoktól eltérő személyeket is meghívhat üléseire.A Közösség tagállamait tájékoztatják az ideiglenes bizottság üléseiről.4. cikkTitkárságAz Európai Bizottság és Bosznia és Hercegovina egy-egy tisztviselője együttesen járnak el az ideiglenes bizottság titkáraiként.5. cikkLevelezésAz ideiglenes bizottság elnökének vagy elnöke által küldött valamennyi levelet a bizottság mindkét titkárának továbbítani kell. A két titkár biztosítja, hogy minden vonatkozó levél eljusson az ideiglenes bizottság megfelelő képviselőihez.6. cikkAz ülések napirendje1. Az elnök és a titkárok minden ülésre ideiglenes napirendet készítenek az ülés megkezdése előtt legalább 15 nappal.Az ideiglenes napirend azokat a pontokat tartalmazza, amelyek napirendre tűzésére az ülés kezdete előtt legalább 21 nappal kérelem érkezett a titkárokhoz, azonban csak azon pontokat tűzik az ideiglenes napirendre, amelyeknél a vonatkozó dokumentumokat legkésőbb az ideiglenes napirendről szóló értesítés napjáig a titkárokhoz továbbították.A napirendet az ideiglenes bizottság az ülések kezdetén elfogadja. Amennyiben arról a két fél megállapodik, az ideiglenes napirenden nem szereplő pontot is felvehetnek a napirendre.2. Egy adott eset követelményeinek figyelembe vétele érdekében, a két szerződő féllel egyetértésben az elnök lerövidítheti az (1) bekezdésben meghatározott határidőt.7. cikkJegyzőkönyvAz üléseknek otthont adó fél minden ideiglenes bizottsági ülésről jegyzőkönyvtervezetet készít. Ez a meghozott határozatokat és ajánlásokat, valamint az elfogadott következtetéseket tartalmazza. A jegyzőkönyvtervezet az ülést követő két hónapon belül az ideiglenes bizottság elé kerül jóváhagyásra. Miután a jegyzőkönyvet az ideiglenes bizottság jóváhagyta, azt az elnök és a két titkár aláírja, és egy-egy eredeti példányt mindkét fél iktat. A jegyzőkönyv egy példányát e határozat 5. cikkben említett minden címzettnek eljuttatják.8. cikkHatározathozatalAz ideiglenes bizottság a felek kölcsönös megegyezése alapján határozatokat hoz és ajánlásokat fogalmaz meg.Az ülések közötti időszakban a szerződő felek egyetértésével az ideiglenes bizottság írásbeli eljárással is hozhat határozatokat, illetve tehet ajánlásokat.Az ideiglenes bizottság határozatai és ajánlásai az ideiglenes megállapodás 41. cikke értelmében a „határozat” és „ajánlás” címet viselik, amelyet egy sorszám, elfogadásuk dátuma, valamint tárgyuk megjelölése követ.Az ideiglenes bizottság határozatait és ajánlásait az elnök aláírásával látja el, és a két titkár hitelesíti.Az ideiglenes bizottság által hozott határozatokat a felek közzéteszik saját hivatalos kiadványaikban. Mindkét fél dönthet az ideiglenes bizottság által elfogadott egyéb aktusok közzétételéről.9. cikkNyelvAz ideiglenes bizottság hivatalos nyelvei a két fél hivatalos nyelvei.Amennyiben erről másképp nem határoznak, az ideiglenes bizottság az ezeken a nyelveken elkészített okmányok alapján folytatja tanácskozásait.10. cikkKöltségekA Közösség és Bosznia és Hercegovina maga viseli az ideiglenes bizottság és az albizottságok ülésein való részvétellel kapcsolatosan felmerülő költségeket, mind a személyzeti, utazási és tartózkodási kiadásokra, mind a postai és távközlési kiadásokra vonatkozóan.Az ülésen a tolmácsolással, valamint a dokumentumok fordításával és sokszorosításával kapcsolatos költségeket, valamint az ülés technikai lebonyolításával kapcsolatos egyéb költségeket azon fél viseli, ahol az ülést tartják.11. cikkAlbizottságokAz ideiglenes bizottság munkáját segítő albizottságok feladatkörét és rendszerét az e határozathoz csatolt melléklet rögzíti.Az albizottságokat mindkét fél képviselői alkotják. Az 1. cikknek megfelelően az albizottságokban a két fél felváltva elnököl.Az albizottságok az ideiglenes bizottság fennhatósága alatt járnak el, amely számára minden ülés után jelentést készítenek. Nem hoznak határozatot, de javaslatokat tehetnek az ideiglenes bizottság számára.Az ideiglenes bizottság dönthet bármely létező albizottság felszámolásáról, módosíthatja feladatkörüket, vagy a feladatai teljesítéséhez szükséges segítség érdekében új albizottságokat állíthat fel.Kelt,az ideiglenes bizottság részérőlaz elnökMELLÉKLETAz EK – Bosznia és Hercegovina albizottságok feladatköre és rendszere1. Összetétel és elnökségAz eljárási szabályzat 11. cikkének második bekezdésével összhangban az albizottságokat az Európai Bizottság és Bosznia és Hercegovina kormányának képviselői alkotják. Az eljárási szabályzat 1. cikke értelmében az albizottságokban a két fél felváltva elnököl. A tagállamokat tájékoztatják az albizottságok üléseiről.2. TitkárságMinden albizottság titkárságát az Európai Bizottság egy tisztviselője, valamint Bosznia és Hercegovina kormányának egy tisztviselője közösen alkotja.Minden albizottságokra vonatkozó közleményt továbbítani kell az illetékes albizottság titkárainak.3. ÜlésekAz albizottságok évente egyszer üléseznek, illetve, a felek egyetértésével, amikor a körülmények úgy kívánják. Az albizottságok üléseit a két fél által egyeztetett időben és helyen tartják meg.Mindkét fél egyetértésével az albizottságok felkérhetnek szakértőket arra, hogy adott témában információnyújtás céljából részt vegyenek az ülésen.4. TémákAz albizottságok az alábbi multidiszciplináris albizottság-rendszer alapján tárgyalják a kérdéseket. Valamennyi témakörön belül értékelik az ideiglenes megállapodás és az európai partnerség végrehajtását, a stabilizációs és társulási megállapodásra való felkészülést, valamint a jogszabályok közelítésében, alkalmazásában és végrehajtásában elért fejlődést. Az albizottságok megvizsgálják a megfelelő ágazatokban esetlegesen felmerülő problémákat, és ajánlásokat tesznek a lehetséges intézkedésekre.Az albizottságok a közösségi vívmányok további értelmezésének, valamint az ideiglenes megállapodás során tett kötelezettségvállalásoknak megfelelően Bosznia és Hercegovina által a közösségi vívmányoknak való megfelelésben elért fejlődés vizsgálatának fórumául is szolgálnak.5. JegyzőkönyvMinden albizottsági ülésről jegyzőkönyvtervezetet készítenek az ülést követő két hónapon belül. Miután mindkét fél elfogadta a jegyzőkönyvet, a másolatát az albizottság titkárai továbbítják az ideiglenes bizottság titkárainak.6. NyilvánosságEltérő döntés hiányában az albizottságok ülései nem nyilvánosak.7. Az albizottságok rendszere1) Kereskedelmi, ipari, vámügyi, adóügyi és más tagjelölt országokkal való együttműködéssel foglalkozó albizottság (IM 3., 4–8., 17–31., 39, 52. cikk),2) Mezőgazdasági és halászati albizottság (IM 9–16., 18–19. és 24. cikk),3) Belső piaccal és versenypolitikával foglalkozó albizottság (IM 34., 35., 36., 37., 38. cikk, valamint a 4. jegyzőkönyv),4) Gazdasági és pénzügyi kérdésekkel, valamint statisztikával foglalkozó albizottság (IM 33., 36. cikk),5) Közlekedési albizottság (IM 32. cikk, 3. jegyzőkönyv 3. cikk a) és b) pont, 11. cikk (2), (3) és (5) bekezdés, 19. cikk (1) és (2) bekezdés, 21. cikk (1) bekezdés és (2) bekezdés d) pont).[1] A reformellenőrzési eljárás a korábbi EU–BIH közös konzultációs munkacsoportjának utódja, és jelenleg az EU és Bosznia és Hercegivina közötti politikai és technikai párbeszéd legfőbb eszköze. (Bosznia és Hercegovina 2006. évi jelentés az elért eredményekről COM(2006)649 végleges; és a Bizottság közleménye a Tanácsnak COM(2003)692 végleges.).